कांस्टेबल भर्ती : 700 अभ्यर्थी दौड़े, हौसला बढ़ाने दिनभर डटे रहे परिजन
भर्ती दौड़ के दौरान साड़ी पहनकर दौड़तीं एक महिला को देखकर स्टेडियम में मौजूद सभी लोग दंग रह गए। उस महिला की स्पीड देख लोग दंग तो तब रह गए जब महिला ने तय समय से पहले ही दौड़ पूरी कर ली। भर्ती परीक्षा के दौरान लिखित परीक्षा पास करने के बाद शारीरिक नापतौल में एक बहुत कम लंबाई की युवती चर्चा में रही। युवती की लंबाई करीब 140 सेंटीमीटर ही थी। उसे मशीन पर खड़ा किया गया तो रीडिंग ही नहीं आई। इस पर उसकी मैनुअल लंबाई जांची गई, लंबाई कम होने से युवती दौड़ में शामिल नहीं हो सकी।
उदयपुर. पुलिस विभाग के टीएसपी विशेष कांस्टेबल भर्ती परीक्षा के तहत गुरुवार को एमबीसी खेरवाड़ा, डूंगरपुर, बांसवाड़ा, सिरोही जिलों के लिए अभ्यर्थियों की शारीरिक नापतौल परीक्षा और दौड़ हुई जिसमें करीब 700 महिला-पुरुष अभ्यर्थियों ने हिस्सा लिया। युवतियां दौड़ रहीं थी वहीं स्टेडियम के चारों तरफ उनके परिजन उनका उत्साह बढ़ा रहे थे। गुरुवार को हुई दौड़ में महिलाओं का जज्बा देखने लायक था। सभी परीक्षाओं के बाद मैरिट के आधार पर चयन सूची जारी होगी। गठित बोर्ड में आईजी अमृत कलश, हवा सिंह घूमरिया, एसपी बांसवाड़ा आनंद शर्मा, एसपी डूंगरपुर राजीव पचार, सिरोही एसपी संदीप सिंह और एमबीसी खेरवाड़ा कमांडेंट सुमित गुप्ता मौजूद रहे।
hin_Deva hin_Deva hin_Deva